bruine afmeting Samsung Galaxy S9 hoesje | Spreadshirt
Samsung Galaxy S9 hoesjebruine afmeting
Tags: stylish, indie, bruin, bruine afmeting, ondankbaar, ontwerp, modern, Abstract, dimensie, koel, grafisch, kunst Ghoemas sal benoemingskriteria hersien ná herrie | Maroela Media
Winter het aangebreek in die Kaap
Provinsies stel terugkeer van onderwysers uit
16 vas vir onwettige jag van springbokke
Monument gaan skenking vir waterprobleme gebruik
Covid-19: Gevangene sterf; nóg beamptes toets positief
Ghoemas sal benoemingskriteria hersien ná herrie
Die Ghoema-musiektoekenning. (Foto: Twitter via @kykNET_Ghoemas)
Die bestuurskomitee van die kykNET Ghoema-musiektoekennings het Woensdag tydens ŉ vergadering besluit dié toekenningsgeleentheid, wat vroeër vanjaar ŉ opskudding in die Afrikaanse musiekbedryf veroorsaak het, sal voortgaan.
Dit volg ná omstredenheid toe die musiekvideo van “Die Land”, wat deur Steve Hofmeyr, Ruhan du Toit, Bok van Blerk, Bobby van Jaarsveld en Jay du Plessis uitgevoer word, in April van die benoemingslys van dié musiektoekennings verwyder is.
“Tydens die openhartige gesprek is daar saam [deur bestuurskomiteelede] besluit dat die toekennings as ŉ platform vir uitnemendheid in die bedryf dien en dat dit die volhoubaarheid van die bedryf onderskryf,” het kykNET luidens ŉ mediaverklaring laat hoor.
“Daar is besluit dat vanjaar se uitdagings ŉ bydrae sal lewer tot die ontwikkeling van die Ghoema-toekennings en dit tot nuwe hoogtes sal aanspoor.”
Heidi Edeling. (Foto: Facebook via Ghoema-blad)
Die Ghoema-bestuurskomitee bestaan uit lede van platemaatskappye en belanghebbendes in die musiekbedryf, onder meer SONY/SELECT, Universal Music, VONK, Coleske Artists, asook Alishia van Deventer wat die bemarking en publisiteit van verskeie kunstenaars hanteer.
Luidens die verklaring sal die uitdagings wat vanjaar geïdentifiseer is op die man af aangepak word en is daar ooreengekom dat verdere gesamentlike werksessies tussen al die partye geprioritiseer moet word.
Heidi Edeling, uitvoerende hoof van die Ghoemas, het die gesprek gelei. Sy het tydens die vergadering bekend gemaak dat sy nie meer op die Ghoema Musiek Trust gaan dien nie, maar dat sy wel beskikbaar is vir die mentorskap van ŉ nuwe uitvoerende beampte. Sy sal ook op die subkomitee dien wat op die been gebring is om onmiddellik aandag aan uitdagings te gee.
“Almal teenwoordig was baie positief oor die kykNET Ghoema-musiektoekennings, maar het beklemtoon dat die geleentheid en industrie baie werk het wat voorlê. Daar moet onder meer gekyk word na die kriteria en reëls vir inskrywings en benoemdes,” lui die verklaring.
Karen Meiring, M-Net Direkteur: kykNET-kanale en trusteelid van die kykNET Ghoema-musiektoekennings, het gesê die Ghoema-musiektoekennings vereer die afgelope agt jaar die beste in Afrikaanse musiek.
“Die volhoubaarheid en uitbouing van Afrikaanse musiek is van kardinale belang vir kommersiële haalbaarheid. Ons het baie uit hierdie jaar se toekennings geleer en wil almal betrokke, ook die ondersteuners wat Afrikaanse musiek ondersteun, daarvan verseker dat ons alles wat ons geleer het, sal toepas.”
Bobby van Jaarsveld, Bok van Blerk, Steve Hofmeyr, Jay du Plessis en Ruhan du Toit in ‘n skermgreep uit die musiekvideo vir ‘Die land’.
“Die Land” se Ghoema-benoeming is vanjaar teruggetrek nadat MultiChoice beswaar gemaak het oor dié benoeming weens Hofmeyr se betrokkenheid daarby. MultiChoice het gedreig om sy borgskap van dié geleentheid te beëindig indien dit nie gebeur nie en die Ghoema Trust het gevolglik besluit om wel aan die versoek te voldoen.
Die besluit het wyd kritiek uitgelok met talle groot name in die bedryf wat besluit het om nie die toekenningsgeleentheid by te woon nie. Bok Radio het kort daarna sy betrokkenheid by die toekennings onttrek, terwyl Immanudue, een van die borge van die toekennings, ook sy borgskap onttrek het.
Deel van: Bekendes, Musiek, SA-nuus
Ghoema In die nuus kykNET
Ramaphosa ontmoet met hoofde wat staatsinstellings moet regruk
Internet gaande oor ‘nuwe Grumpy Cat’
Dit sal waardeer word as julle kan vertaal wat daar gesê en besluit is. Dit wat hier bo gesê is kan enigiets beteken.
Dit lyk my ons sal tot volgende jaar moet wag om te sien hoe hulle uitvoering gee aan wat hulle geleer het en wat hulle nou besluit het. Interessant sal die kriteria wees, as hulle dit bekend sal maak.
Ek lees en lees …maar kry niks uit die storie . Is dit net ek .?
Dit is niksseggend.Julle probeer almal met mooi woorde heuning om die mond smeer sonder om tot die punt te kom.Die feit bly staan as ek tussen die lyne lees, dat julle steeds net ter wille van bewys dat julle geraadpleeg het vergaderings sal hou, maar steeds gehoor sal moet gee aan druk wat op julle toegepas word , en sekere groepe dus steeds as daar so gedikteer is uitgesluit sal word. Ghoemas sal nooit weer geloofwaardig wees nie.Plaas doen julle net weg daarmee.
As multichoice sê spring dan sê ghoemas hoe hoog
Te min, te laat.